કોરોના વાઇરસ : એ બાબતો જે સાજા થઈ ગયા પછી પણ છે મહત્ત્વની\nડૉક્ટરો મુજબ કોરોનાની સારવાર જેટલી જ મહત્ત્વની છે તેમાંથી સાજા થયા પછીની સાર-સંભાળ.

જોકે ભારતમાં કોરોના સંક્રમણથી સાજા થવાનો દર સામાન્ય રીતે ઊંચો રહ્યો છે અને કોવિડ-19માંથી સાજા થયા પછી લોકો ફરી એક સામાન્ય જીવન જીવવા પણ લાગે છે.

પરંતુ કેટલાક કેસમાં કોરોના સંક્રમણમાંથી બહાર આવ્યા પછી દર્દીમાં કેટલીક આડઅસરો પણ જોવા મળે છે. 

કેટલાક દર્દીઓમાં નાના કામમાં પણ થાક લાગી જવા જેવી તકલીફ દેખાય છે તો કેટલાકને નબળાઈ, શરીરમાં દુખાવો, કફ, ગળામાં ખારાશ અને શ્વાસ લેવામાં તકલીફ થાય છે. 

કેટલાક દર્દીઓને હૃદયરોગની તકલીફ ઊભી થાય છે તોતો કોઈને ફેફસાની મુશ્કેલી પણ થઈ છે.

ડૉક્ટરોનું માનવું છે કે કોરોના સંક્રમણ થયા પછી પોસ્ટ કોવિડ કૅયર પણ એટલી જ મહત્ત્વની છે.

અમદાવાદના વરિષ્ઠ ફિઝિશિયન ડૉ પ્રવીણ ગર્ગ કહે છે કે કોરોના સંક્રમણના ગાળામાં તમે જેટલી કાળજી લીધી છે એટલી જ કાળજી સાજા થયાં પછી લેવાની જરૂર છે. કારણ કે કોરોના નવો રોગ છે અને એ થયા બાદ પણ લોકોમાં કેટલીક આડ અસરો દેખાવા લાગે છે.

શરીર પર કોરોના સંક્રમણની અસર

કોરોના સંક્રમણમાંથી સાજા થયા પછી દવાઓ ચાલુ રાખવી કે બંધ કરવી એ નિર્ણય ડૉક્ટરની સલાહ મુજબ જ લેવો જોઈએ.

કોરોના સંક્રમણમાંથી સાજા થયેલા દર્દીઓમાં અનેક પ્રકારની અસર જોવા મળે છે.

મોટા પ્રમાણમાં કોવિડ-19ને શરદી-ઉધરસ અને તાવ સાથે સાંકળીને જોવામાં આવે છે. પરંતુ એવું નથી કોરોના સંક્રમણમાં ફેફસાં સિવાય અન્ય ભાગો પર પણ આની ઘેરી અસરો દેખાતી હોય છે.

ગત વર્ષે કોરોના સંક્રમણને કારણે ફેફસાં પર અસર અને બ્લડ ક્લૉટ્સની સમસ્યા વિશે તો ચર્ચા થઈ  હતી પરંતુ હવે આની અસર હૃદય, નસો, આંખો અને લોહી પર પડી રહી છે. 

કેટલાક દર્દીઓમાં હાર્ટ ઍટેક, ડિપ્રેશન, થાક, બ્લૅક ફંગસ જેવી ગંભીર સમસ્યાઓ પણ જોવા મળી રહી છે. 

ડૉ પ્રવીણ ગર્ગે બીબીસી ગુજરાતી સાથે વાત કરતા કહ્યું કે કોરોનામાંથી સાજા થઈ ગયા હોય પણ દર્દીને કોઈ પણ અસામાન્ય લક્ષણ શરીરમાં જણાય તો ડૉક્ટરની સલાહ લેવી. 

તેમનું કહેવું છે કે કોરોના સંક્રમણ દરમિયાન જે ડૉક્ટર પાસેથી તમે સારવાર લઈ રહ્યા હતા તેમની સાથે ઓછામાં ઓછા એક મહિના સુધી સંપર્કમાં રહેવું અને તેમની સલાહથી દવાઓ લેવી અને જરૂર પડે તો ટેસ્ટ કરાવવા.

કોરોનામાંથી ઘરે જ સાજા થયેલા દર્દીઓએ શું કરવું જોઈએ?

80 ટકાથી વધારે દર્દીઓ ઘરે જ આ સંક્રમણમાંથી સાજા થતા હોય છે.

એ દર્દીઓ જે ઘરે જ રહીને કોરોના સંક્રમણમાંથી સાજા થયા હોય તેમને સંક્રમણના...\n\ntl;dr:
ભારત સતત કોરોના સંક્રમણની ઘાતક બીજી લહેરનો સામનો કરી રહ્યું છે.